Kõigepealt lasi piiskop Bernward (993-1022) Hildesheimist põhja pool asuvale künkale ehitada väikese kiriku - Püha Risti kabeli. 10. septembril 996 õnnistas ta selle hiilgava jumalakoja Jeesus Kristuse, Neitsi Maarja, Püha Miikaeli ja kõigi pühakute auks. Oma endise õpilase, keiser Otto III poolt annetatud ristireliikvia teenimiseks kutsus Bernward aastal 1000 mõned Kölni Püha Pantaleoni benediktiinlaste kloostri mungad Hildesheimi. Pantaleoni praost Goderamnusest sai Püha Miikaeli esimene abt.    Aastal 1001 asetas Bernward kloostri Püha Miikaeli kiriku nurgakivi, 29. septembril 1015 õnnistas ta sisse krüpti ja, kuigi kirik polnud veel lõplikult valmis, 29. septembril 1022, veidi enne oma surma (20.11.1022), kogu ehitise. Lõplikult õnnistati kirik aastal 1033 piiskop Godehardi (1022-1038) poolt.